पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर अब थमने लगा है। हालांकि रविवार को 132 नए पॉजिटिव केस सामने आए हैं। लेकिन राहत की बात यह है कि एक ही दिन में 225 पॉजिटिव केस रिकवरी हुए हैं। अब तक रिकवर होने वालों की संख्या 5009 हो चुकी है। वही एक्टिव केस भी अब 1698 रह गए हैं। जबकि गत दिनों एक्टिव केस की संख्या 18 सौ से अधिक हो गई थी। अस्पतालों में भी भर्ती मरीजों की संख्या में निरंतर कमी आ रही है। वर्तमान में 71 मरीज अस्पताल में पॉजिटिव भर्ती हैं। होम आइसोलेशन में 1627 मरीज हैं। लेकिन अभी भी काफी सावधानी बरते जाने की जरूरत है। क्योंकि मई के 2 दिनों में ही संक्रमितों की संख्या 278 हो चुकी है। रविवार को चिकित्सा विभाग ने एक मौत की पुष्टि की है।
जबकि मौत का आंकड़ा कुछ अधिक दिखाई पड़ता है। लेकिन फिर भी अप्रैल के मुकाबले मई के 2 दिनों में कुछ राहत महसूस हुई है। वैक्सीनेशन के साथ ही सावधानी बरते जाने की बेहद जरूरत बताई जा रही है। जिसके लिए प्रशासन द्वारा सख्ती के साथ ही आमजन में भी जागरूकता रखने का संदेश दिया जा रहा है।गौरतलब है कि गत वर्ष अप्रैल से दिसम्बर तक 3728 केस सामने आए थे। लेकिन इस वर्ष 2021 में अब तक 3031 केस हो गए हैं।कहां कितने आए पॉजिटिव: रविवार को निवाई में 44 टोंक ग्रामीण में 29, टोंक शहर में 22, देवली में 11, टोडारायसिंह में 10, मालपुरा में 9 उनियारा में सात पॉजिटिव केस सामने आए हैं। अब तक जिले में कुल पॉजिटिव की संख्या 6759 हो गई है। गत वर्ष अप्रैल से अब तक 1 लाख 45 हजार से अधिक सेंपल लिए जा चुके है।अस्पताल में भर्तीजिले के 71 मरीज सआदत अस्पताल सहित अन्य अस्पतालों में भर्ती है। इसमें 30 के ऑक्सीजन लगी है तथा 4 आईसीयू में है। बाकी नोर्मल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn